রাজ্যের দুটি সরকারি মেডিক্যাল কলেজে এমবিবিএস কোর্সে আসন সংখ্যা বাড়ানোর সিদ্ধান্ত নিল কেন্দ্রীয় সরকার। কলকাতার ন্যাশনাল মেডিক্যাল কলেজ ও মেদিনীপুর মেডিক্যাল কলেজে পঞ্চাশটি করে আসন বাড়ছে।
 ওয়েব ডেস্ক : রাজ্যের দুটি সরকারি মেডিক্যাল কলেজে এমবিবিএস কোর্সে আসন সংখ্যা বাড়ানোর সিদ্ধান্ত নিল কেন্দ্রীয় সরকার। কলকাতার ন্যাশনাল মেডিক্যাল কলেজ ও মেদিনীপুর মেডিক্যাল কলেজে পঞ্চাশটি করে আসন বাড়ছে। ন্যাশনাল মেডিক্যাল কলেজে এখন এমবিবিএস-এর আসন সংখ্যা ১৫০। সেই সংখ্যা বাড়িয়ে করা হচ্ছে ২০০। মেদিনীপুর মেডিক্যাল কলেজে এমবিবিএস কোর্সে আসনসংখ্যা এখন ১০০। তা  বাড়িয়ে করা হচ্ছে ১৫০। চলতি শিক্ষাবর্ষ থেকেই আসন বাড়বে এই দুই সরকারি মেডিক্যাল কলেজে। রাজ্যে সরকারের প্রস্তাবের পরিপ্রেক্ষিতে এই কলেজগুলিতে পরিদর্শন ও পর্যবেক্ষণ করেন মেডিক্যাল কাউন্সিল অফ ইন্ডিয়ার প্রতিনিধিরা। MCI-এর সুপারিশ অনুযায়ী রাজ্যের এই দুই সরকারি কলেজে আসন বাড়ানোর সিদ্ধান্ত নিল কেন্দ্রীয় মন্ত্রিসভা।